
privind organizarea unor activități și acţiuni culturale
în luna decembrie 2025

În viaţa unui municipiu anumite date din calendar au o deosebită încărcătură simbolică, majoritatea municipiilor din România organizând ample manifestări dedicate sărbătorilor de iarnă.

În cursul lunii decembrie 2025 şi în municipiul Brad,  la fel ca şi în ceilalţi ani, se vor desfăşura  activități și acțiuni culturale.

Astfel, am inițiat prezentul proiect de hotărâre prin care am propus aprobarea organizării unor activități și acţiuni care se vor desfășura în cursul lunii decembrie 2025.

Precizez că aceste activități și acţiuni sunt prevăzute în Programul principalelor manifestări cultural - educative, artistice şi sportive din municipiul Brad pe anul 2025 aprobat prin Hotărârea Consiliului Local nr. 36/2025.
În scopul organizării activităților și acțiunilor propuse, consider că se impune alocarea sumei de 125.000 lei din bugetul local al Municipiului Brad pe anul 2025.  

Suma va fi alocată de la Capitolul 67.02 „Cultură, recreere, religie”, la care se va adăuga suma provenită din sponsorizări și/sau donații. 

Angajarea, ordonanțarea și plata cheltuielilor efectuate cu aceste activități și acțiuni se va face în baza documentelor justificative, potrivit prevederilor legale în vigoare.
În contextul celor de mai sus, supun spre dezbatere și aprobare plenului Consiliului Local al Municipiului Brad proiectul de hotărâre în forma prezentată.
În susţinerea propunerii mele invoc prevederile Hotărârii Consiliului local Brad nr. 36/2025 privind aprobarea Programului principalelor manifestări cultural educative, artistice şi sportive din municipiul Brad pe anul 2025, ale art. III alin. 2 lit. a din O.U.G. nr. 26/2012 privind unele măsuri de reducere a cheltuielilor publice şi întărirea disciplinei financiare şi de modificare şi completare a unor acte normative, precum și ale Legii nr.  273/2006 privind finanţele publice locale.

